Bront Palarae

Nasrul Suhaimin bin Saifuddin atau lebih dikenali sebagai Bront Palarae (; lahir 27 September 1978) ialah seorang pelakon, pengarah filem, penulis skrip, dan pengacara televisyen Malaysia. Bront memulakan kerjaya lakonan menerusi peranan kecil dalam drama Mat Nor Kushairi & The Velveboys (2001) dan peranan pembantu dalam Dengan Nama Cinta (2003), kemudian mendapat peranan utama dalam Cinta Tsunami (2005). Beliau membuat penampilan sulungnya di layar lebar menerusi watak sampingan dalam filem Lang Buana (2003), serta telah membintangi beberapa filem terkenal yang menerima pengiktirafan kritis termasuk Castello (2006) dan Tipah Tertipu The Movie (2006), Anak Halal (2007), Kala Malam Bulan Mengambang (2008), V3 Samseng Jalanan dan Belukar (2010), Ombak Rindu (2011), Bunohan dan Jiwa Taiko (2012), PSIKO: Pencuri Hati (2013), Sejoli: Misi Cantas Cinta (2014) dan Terbaik dari Langit (2014), Ola Bola (2016), Kau Takdirku (2017), Fly By Night (2019), Harum Malam (2023), Sumpahan Jerunei (2023) dan MALBATT: Misi Bakara (2023). 

Bront Palarae memulakan kerjaya antarabangsanya pada tahun 2015 menerusi filem Jepun, Redemption Night, seterusnya muncul dalam filem Indonesia, Headshot (2016). Sebagai krew filem, beliau telah mengarahkan beberapa filem termasuk Kolumpo (2013) yang mana beliau turut berkhidmat sebagai penulis skrip dan penerbit. Bront telah meraih anugerah Pelakon Lelaki Terbaik dalam Watak Utama di Festival Filem Malaysia ke-23 pada 2010 menerusi lakonan berkesannya sebagai penyiasat insurans dalam filem Belukar. Pada Jun 2018, Harian Metro menyenaraikan beliau sebagai salah seorang dari 10 pelakon popular yang meraih pengiktirafan di peringkat global. Beliau juga aktif mencipta nama sebagai pelakon di negara jiran, Indonesia.

 Awal hidup 
Nasrul Suhaimin dilahirkan di Alor Setar, Kedah. Ayahnya adalah kacukan Cina-Siam berketurunan Malaysia & manakala ibunya berketurunan kacukan Siam, Melayu, Punjabi & Pakistan ibunya berpindah ke Alor Setar mengikuti suaminya berikutan perkahwinan mereka berdua. Nama "Palarae" yang diambil Nasrul merupakan nama keluarga ibunya (bahasa Thai:  Pālārè). Beliau sungguh fasih berbahasa Thai dari kecil kerana minatnya terhadap lagu-lagu dan filem dari Thailand.

Pada tahun 2005, beliau menerima biasiswa daripada kerajaan Itali untuk menghadiri kursus pendek dalam Bahasa & Budaya di Universiti Untuk Orang Asing Perugia, Itali. Beliau tinggal melebihi tempoh dan melawat negara itu dalam tempoh empat bulan.

 Kerjaya filem 

 2001–2008: Kemunculan awal, kemasyhuran 
Biarpun beliau telah memulakan kerjaya lakonan pada tahun 2001 menerusi siri drama TV Mat Nor Kushairi & The Velvet Boys, hanya pada tahun 2005 nama Bront menjadi sebutan apabila beliau muncul dalam drama bersiri Cinta Tsunami di saluran TV3. Sejak itu, Bront muncul dalam banyak produksi terutama filem melalui watak-watak pembantu. Antara lakonan beliau yang paling menjadi perhatian adalah menerusi watak pemain kugiran dalam filem Man Laksa (2005), anak jalanan Anak Halal (2007) dan pembunuh upahan psiko Setem (2009).

Beliau juga pernah muncul dalam telefilem Neon (2003) arahan Mohd Feroz Abdul Kader lakonan Allahyarham Faizal Yusup dan Eric Fuzi bersama ramai pelakon termasuk Azhar Sulaiman, Aziz M. Osman, Saiful Apek, Rashidi Ishak, Sofi Jikan, Aziz Sattar, Kuswadinata, Abby Abadi, Serina Redzuawan, Zila Bakarin, Rita Rudaini, Kartina Aziz dan ramai lagi.

Bront juga pernah bergandingan bersama pelakon Dynas pada tahun 2004 untuk mengacarakan program Beat TV sebanyak 2 musim sebelum beliau mengambil keputusan untuk memberi sepenuh perhatian dalam bidang lakonan dan penulisan. Pada tahun 2005 juga beliau menerima tawaran biasiswa daripada kerajaan Itali untuk mengikuti kursus jangka pendek dalam jurusan Bahasa & Budaya di University of Foreigners, Perugia Itali. Beliau meninggalkan seketika bidang seni selama setengah tahun untuk menyempurnakan kursus tersebut.

Pada tahun 2008 nama Bront mula meniti bibir peminat apabila muncul dalam siri TV Sindarela arahan Shahrulezad Mohameddin dengan memegang watak Tengku Hussein, seorang putera raya yang bekerja sebagai mekanik. Gandingan beliau bersama Sharifah Amani ternyata menimbulkan fenomena tersendiri. Keserasian Bront dan Amani kemudian diperpanjangkan lagi dalam siri TV Rona Roni Makaroni juga arahan Shahrulezad pada tahun 2009.

 2009–2014: Cabaran, hala tuju kerjaya dan Terbaik Dari Langit 
Tidak mahu terlalu selesa dengan hala tuju kerjaya lakonannya, Bront mengambil keputusan untuk mengejar cita-cita di layar perak. Biarpun dikenali sebagai aktor yang kurang mendapat publisiti media namun kemunculannya dalam filem arahan teman baiknya, pelakon Farid Kamil iaitu V3: Samseng Jalanan (2010) ternyata membuahkan hasil apabila filem tersebut mengaut kutipan pecah panggung lebih daripada RM 4 juta. Menerusi watak Brett dalam filem tersebut, Bront dicalonkan untuk kategori Pelakon Lelaki Terbaik dalam Watak Pembantu di Festival Filem Malaysia ke-23.


Seterusnya Bront muncul dalam filem Belukar arahan Jason Chong. Menerusi watak penyiasat insurans dalam filem tersebut, nasib Bront mula menyinar apabila dicalonkan dan seterusnya memenangi anugerah Pelakon Lelaki Terbaik dalam Watak Utama di Festival Filem Malaysia ke-23 menewaskan nama-nama hebat seperti Esma Daniel, Farid Kamil dan Zul Huzaimy. Bront juga mengulangi kejayaan sama di Anugerah Skrin 2010 dengan menewaskan pemenang FFM 22, Afdlin Shauki yang cemerlang menerusi filem Papadom.

Bront muncul dalam filem Hanyut arahan pengarah berkaliber U-Wei Hj Saari menerusi watak Syed Rasyed. Filem tersebut merupakan adaptasi daripada novel tulisan Joseph Conrad berjudul Almayer's Folly. Sebuah lagi filem karya adaptasi berjudul Ombak Rindu tulisan Fauziah Ashaari juga bakal menampilkan Bront sebagai Ismail. Beliau juga berganding bersama pemenang Pelakon Wanita Terbaik dalam Watak Utama di FFM 23 iaitu Lisa Surihani dalam filem Sekali Lagi arahan Hashim Rejab. Antara judul filem lain yang akan menampilkan figuran Bront ialah Bunga Lalang arahan Dain Iskandar Said dan Jiwa Taiko (Osman Ali).

Pada tahun 2010 juga, Bront telah mengasaskan produksi filem Otto Films yang akan menjadi platform untuk beliau meneroka bidang penerbitan filem dan melalui syarikat itu, beliau mengarah, menulis dan mengarahkan bersama filem Kolumpo, sebuah filem yang dikeluarkan pada tahun 2013. Beliau juga pernah berkhidmat di Camwerk Studios sebagai Perunding Kreatif untuk membantu membangunkan Penculikan Ammar Affendi dan terjamin bersama tawaran penerbitan dengan RexMedia (US) di Marche Du Film di Festival De Cannes pada tahun yang sama. Beliau kemudiannya telah dilantik sebagai Duta Jenama untuk Edwin Denim Malaysia dan juga wajah pereka fesyen tempatan Fairuz Ramdhan.

 2015–kini: Halfworlds dan melangkah serantau 
Pada Januari 2016, Bront membintangi filem drama sukan Ola Bola, arahan Chiu Keng Guan selepas memecah rekod yang dipegang oleh The Journey. Bukan itu sahaja filem yang mengutip RM15.85 juta dan menjadi filem Malaysia dengan kutipan tertinggi kelima sepanjang masa, Bront juga memenangi Anugerah Pilihan Pengkritik Kuala Lumpur 2016 dalam kategori Penyokong, kerana peranannya dalam filem itu.

Selepas memenangi anugerah Pelakon Lelaki Terbaik untuk Terbaik dari Langit di Anugerah dan Festival Filem Antarabangsa ASEAN 2015 (AIFFA 2015), beliau turut membantu dalam siri bertajuk Halfworlds di HBO Asia diarahkan oleh pembikin filem Indonesia, Joko Anwar. Beliau kemudiannya menyertai Mo Brothers pada filem terkini Headshot, yang dibintangi oleh Iko Uwais. Bront menyertai barisan pelakon filem komedi My Stupid Boss lakonan Bunga Citra Lestari dan Reza Rahadian sebagai kerjasama dengan lain pembikin filem Indonesia, Upi Avianto.

Pada Februari 2016, Bront dijangka merancang untuk menghasilkan sebuah filem berdasarkan kisah benar kejayaan ahli politik, Tan Sri Khalid Ibrahim ‘merampas’ syarikat perladangan terbesar daripada British dalam tempoh dua jam. Filem bertajuk Dawn Raid: The Hands That Rattled The Queen yang mana kini dalam proses pembangunan di studio produksinya Pixel Play. Skrip bagi filem itu ditulis oleh Redza Minhat bersama dengan Chew Kin Wah.'

Di Anugerah Televisyen Asia 2016, Bront telah dicalonkan untuk peranannya dalam telefilem Eropah, Here I Am menerusi kategori "Pelakon Lelaki Terbaik Dalam Peranan Utama".

Bront membintangi filem seram Pengabdi Setan arahan Joko, sebuah pembikinan semula filem seram Indonesia 1980 dengan judul sama arahan Sisworo Gautama Putra. Ia menjadi kolaborasi keduanya bersama Joko selepas siri Halfworlds di HBO Asia. Pada 21 Disember 2017, Bront bersama pelakon jelita Fazura membintangi filem drama keagamaan Indonesia, Ayat-Ayat Cinta 2 arahan Guntur Soerhardjanto. Dalam filem ini yang merupakan kesinambungan filem pertama yang ditayangkan pada 2008, Bront memegang watak Baruch, seorang bekas tentera Yahudi yang panas baran, merawat ibu tirinya. Filem ini ditayangkan di pawagam Malaysia pada 11 Januari 2018.

Bront bersama-sama dengan Nam Ron, Zahiril Adzim, Syamsul Yusof, Chew Kin Wah, Maya Karin dan Puteri Balqis telah disenaraikan sebagai salah seorang dari 10 pelakon popular yang berjaya meraih pengiktirafan di peringkat global oleh Harian Metro pada Jun 2018.

Pada Februari 2019, Bront telah dipilih menjadi duta Festival Filem Antarabangsa Malaysia (MIFFEST) dan Anugerah Global Emas Malaysia (MGGA) yang bermula pada Julai, memperkenalkan Bront sebagai duta baru yang akan menyertai duta semasa Angelica Lee, pelakon pemenang anugerah antarabangsa.Annie May (20 Februari 2019). Bront Palarae Becomes The New Ambassador Of MIFFEST & MGGA Hype.my. Dicapai pada 22 November 2019.

Bront bersiap untuk menjayakan peranannya dalam projek filem terbarunya bertajuk What Comes Around, yang diarahkan oleh Zahir Omar. Beliau juga sedang menyiapkan filem terbaru arahannya bertajuk The Intern. Bront memegang watak sebagai Ponthaliwat dalam filem Bikers Kental 2 yang ditayangkan pada 14 Mac 2019.Budiey (7 Februari 2019). Yang Menarik Tentang Filem BIKERS KENTAL 2 Sensasi Selebriti. Dicapai pada 6 Mac 2019.

Bront bersama Shaheizy Sam berlakon bersama pelakon Ireland, Jonathan Rhys Meyers dalam filem epik Hollywood pertama Malaysia, White Rajah (tajuk ditukar sebagai Edge of the World), yang berdasarkan dari kisah Raja Putih Borneo, James Brooke.Tahir Alhamzah (24 September 2019). #Showbiz: Bront, Shaheizy to star in Hollywood production New Straits Times. Dicapai pada 22 November 2019.

 Penggiatan kerja amal kemanusiaan 
Pada tahun 2012, Bront menyertai kunjungan "Bantuan Kecemasan AQSA2Gaza11 untuk Gaza" anjuran oleh pertubuhan Aqsa Syarif, sebuah pertubuhan bukan kerajaan Malaysia yang memberi tumpuan kepada membantu rakyat Palestin yang terjejas oleh konflik Gaza-Israel yang berlaku pada tahun itu.

Beliau merupakan duta muhibah untuk kempen My Promise To Children anjuran UNICEF bagi memperjuangkan hak-hak kanak-kanak di Malaysia.

 Kehidupan peribadi 
Bront dan kenalan lamanya, Rozi Izma sah menjadi pasangan suami isteri dengan sekali lafaz di Masjid At-Taqwa, Taman Tun Dr. Ismail pada 31 Ogos 2013, iaitu bersempena Hari Kemerdekaan Malaysia ke-56. Bront dan isteri berkenalan pada tahun 1999 dan mula menjalin hubungan pada tahun 2003. Beliau yang membuat pengakuan yang statusnya kini ialah seorang suami kepada kenalan lama, berkata:

Bront juga berkongsi rasa bahagianya apabila kini sudah bergelar bapa kepada cahayamata pertamanya, Adeena Imani.

Filemografi

Videografi
Muzik video
 Tahun Tajuk lagu Penyanyi 2012 "Menunggu" Akim Ahmad 2017 "Kembali" Kaka Azraff

Anugerah dan pencalonan
 Tahun Anugerah Kategori Pencalonan Keputusan2010 Anugerah Skrin ke-14 Pelakon Lelaki Terbaik FilemBelukar Festival Filem Malaysia ke-23 Pelakon Lelaki Terbaik  Pelakon Pembantu Lelaki Terbaik V3: Samseng Jalanan  Anugerah Bintang Popular Berita Harian ke-24 Pelakon Filem Lelaki PopularBront Palarae 2011 Anugerah Bintang Popular Berita Harian ke-25 Pelakon Filem Lelaki Popular 2012 Anugerah Skrin ke-16 Pelakon Pembantu Lelaki Terbaik FilemJiwa Taiko  Festival Filem Malaysia ke-25 Pelakon Pembantu Lelaki Terbaik  Anugerah Majlis Pengkritik Filem Kuala Lumpur Pelakon Pembantu Lelaki Terbaik Anugerah Bintang Popular Berita Harian ke-26 Pelakon Filem Lelaki PopularBront Palarae  Watak Jahat dalam Filem atau Drama Popular 2013 Anugerah Blokbuster 2 Anugerah Watak Penjahat Terhebat Jiwa Taiko 2014Anugerah Stail EH! Selebriti Lelaki Paling BergayaBront Palarae  Selebriti Lelaki Paling Seksi  Anugerah Lawak Warna 2 Pelakon Komedi Lelaki Terbaik (Filem) Sejoli  Festival Filem Malaysia ke-26 Pelakon Lelaki TerbaikPsiko Pencuri Hati  Anugerah Skrin ke-18 Pelakon Lelaki Terbaik Filem  Anugerah Majlis Pengkritik Filem Kuala Lumpur Pelakon Lelaki Terbaik 2015 Anugerah MeleTOP Era 2 Bintang Filem MeleTOP Bront Palarae  Anugerah dan Festival Filem Antarabangsa ASEAN 2015 Pelakon Lelaki Terbaik Terbaik dari Langit 2016 Majlis Anugerah Pengkritik Filem Kuala Lumpur Pelakon Pembantu Lelaki Terbaik Ola Bola  Anugerah Melodi 2016 Personaliti Filem Melodi Bront Palarae 2018Anugerah Bintang Popular Berita Harian 2017Pelakon Filem Lelaki PopularBront PalaraeAnugerah Skrin 2018Pelakon Pembantu Lelaki Terbaik FilemKau Takdirku2024Anugerah Bintang Popular Berita Harian ke-36Couple Filem Popular Harum Malam2025Anugerah Baan Nang Klang Lakorn Ke-21Pelakon Pembantu Lelaki Terbaik The Cursed LandTrust Gu Thai Film Awards 2024

Rujukan

Pautan luar





Kategori:Kelahiran 1978
Kategori:Orang hidup
Kategori:Orang dari Kedah
Kategori:Orang Malaysia berketurunan Melayu
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Pelakon filem Malaysia
Kategori:Pelakon televisyen Malaysia
Kategori:Pengarah filem Malaysia
Kategori:Muslim Malaysia
Kategori:Orang Malaysia berketurunan Siam
Kategori:Orang Malaysia berketurunan Pakistan
Kategori:Orang dari Alor Setar
2010,2014